ທ່ານ ຫງວຽນເຕິນຢຸງ, ນາຍົກລັດຖະມົນຕີ ຫວຽດນາມ ໄດ້ເດີນທາງໄປຢ້ຽມຢາມສອງປະເທດ ອົສຕາລີ ແລະ ນິວຊີແລນ ຢ່າງເປັນທາງການ ແຕ່ວັນທີ 17-20 ມີນາ 2015. ການຢ້ຽມຢາມຄັ້ງນີ້, ທັງສອງປະເທດ ອົສຕາລີ ແລະ ນິວຊີແລນ ລ້ວນແຕ່ເປັນເອກະພາບຕໍ່ການຍົກ ລະດັບການພົວພັນກັບ ຫວຽດນາມ ຂຶ້ນສູງຂຶ້ນຕື່ມ, ຫັນທິດໄປສູ່ຄູ່ຮ່ວມມືຍຸດທະສາດ.
ທ່ານ ຫງວຽນເຕິນຢຸງ, ນາຍົກລັກຖະມົນຕີ ຫວຽດນາມ ໄດ້ພົບປະເຈລະຈາກັບນາຍົກລັດຖະມົນຕີທັງສອງປະເທດ, ພົບປະກັບບັນດາທ່ານຜູ້ນຳຂັ້ນສູງສຸດຂອງສອງປະເທດຄື: ຜູ້ມີອຳນາດເຕັມ, ປະທານສະພາແຫ່ງຊາດ, ຜູ້ວ່າການລັດ, ການນຳບັນດາພັກຝ່າຍຄ້ານ. ທ່ານນາຍົກລັດຖະມົນຕີ ກໍ່ໄດ້ຕ້ອນຮັບນັກທຸລະກິດລະດັບແຖວໜ້າຫຼາຍໆຄົນ, ເຂົ້າຮ່ວມການສົນທະນາກັບບັນດາວິສາຫະກິດ, ພົບປະກັບບັນດາອົງການຈັດຕັ້ງການເມືອງ, ສັງຄົມ, ມິດຕະພາບ, ນັກສຶກສາ ແລະ ວົງຄະນະຍາດຊາວ ຫວຽດນາມ ພວມອາໄສຢູ່ສອງປະເທດດັ່ງກ່າວ.
ທ່ານ ຫງວຽນເຕິນຢຸງ, ນາຍົກລັກຖະມົນຕີ ຫວຽດນາມ ແລະ ບັນດາທ່ານຜູ້ນຳຂອງທັງສອງປະເທດລ້ວນແຕ່ເປັນເອກະພາບວ່າ ການພົວພັນຄູ່ຮ່ວມມືຮອບດ້ານ ລະຫວ່າງ ຫວຽດນາມ-ອົສຕາລີ ແລະ ຫວຽດນາມ-ນິວຊີແລນໄດ້ມີການພັດທະນາຢ່າງດີງາມໃນທຸກຂົງເຂດ.
ເພື່ອເປີດກວ້າງ, ຍົກສູງປະສິດທິພາບ ແລະ ລັກສະນະຕົວຈິງຂອງການຮ່ວມມືແນໃສ່ຕອບສະໜອງໃຫ້ແກ່ຄວາມຮຽກຮ້ອງຕ້ອງການໃໝ່ຂອງຫວຽດນາມ ແລະ ປະເທດເພື່ອນ, ອົສຕາລີ ແລະ ນິວຊີແລນໄດ້ ເປັນເອກະພາບວ່າ ຈະຍົກລະດັບການພົວພັນກັບ ຫວຽດນາມ ໃຫ້ສູງຂຶ້ນຕື່ມ ໂດຍຫັນທິດໄປສູ່ຄູ່ຮ່ວມມືຍຸດທະສາດ. ນີ້ແມ່ນຂີດໝາຍໃໝ່ທີ່ສຳຄັນໃນການພົວພັນລະຫວ່າງ ຫວຽດນາມ ກັບສອງປະເທດດັ່ງກ່າວ, ສ້າງຂອບການເມືອງ ແລະ ນິຕິກໍາໃຫ້ແກ່ການຊຸກຍູ້ຢ່າງແຂງແຮງການຮ່ວມມືໃນຂົງເຂດຕ່າງໆທີ່ມີຄວາມໝາຍຍຸດທະສາດ.
ກ່ຽວກັບຂົງເຂດການເມືອງ, ຫວຽດນາມ ແລະ ອົສຕາລີ, ນິວຊີແລນ ໄດ້ເຫັນດີເປັນເອກະພາບເພີ່ມທະວີການແລກ ປ່ຽນຄະນະຜູ້ແທນຂັ້ນສູງ. ທັງຜູ້ມີອຳນາດເຕັມ ແລະ ນາຍົກລັດຖະມົນຕີ ອົສຕາລີ ລ້ວນແຕ່ຢືນຢັນວ່າ ຈະໄປຢ້ຽມຢາມ ຫວຽດນາມ ໃນເວລາອັນໃກ້ທີ່ສຸດ. ທ່ານນາຍົກລັດຖະມົນຕີ ນິວຊີແລນ ຄາດຄະເນ ຈະມາຢ້ຽມຢາມ ຫວຽດນາມ ໃນເດືອນກັນຍາ 2015 ສ່ວນ ການນຳສະພາແຫ່ງຊາດຂອງສອງປະເທດຈະມາເຂົ້າຮ່ວມ ກອງປະຊຸມໃຫຍ່ສະຫະພັນລັດຖະສະພາໂລກ ຄັ້ງທີ 132 (IPU) ເຊິ່ງຈະຈັດຂຶ້ນແຕ່ວັນທີ 28/3-1/4 ຢູ່ທີ່ຮ່າໂນ້ຍ.
ກ່ຽວກັບຂົງເຂດເສດຖະກິດ, ການເດີນທາງມາຢ້ຽມຢາມຄັ້ງນີ້ ຫວຽດນາມ ແລະ ອົສຕາລີ, ນິວຊີແລນສາມາດ ບັນລຸໄດ້ຫຼາຍຂໍ້ຕົກລົງທີ່ລະອຽດແນໃສ່ຊຸກຍູ້ຢ່າງແຂງແຮງການຮ່ວມມືໃນຂົງເຂດທີ່ປະເທດເພື່ອນມີທ່າແຮງ ແລະ ຫວຽດນາມ ມີຄວາມ ຕ້ອງການຄື: ກະສິກຳ, ອຸດສາຫະກຳຂຸດຄົ້ນບໍ່ແຮ່, ວິທະຍາສາດເຕັກນິກ ແລະ ພັດທະນາແຫຼ່ງຊັບພະ ຍາກອນມະນຸດ; ສ້າງເງື່ອນໄຂໃຫ້ແກ່ສິນຄ້າ, ການ ບໍລິການ ຂອງສອງປະເທດຫຍັບເຂົ້າໃກ້ຕະຫຼາດຂອງກັນ ແລະ ກັນ, ໃນນັ້ນສອງປະເທດເພື່ອນເຫັນດີເອກະພາບຈະແລກປ່ຽນເພື່ອສ້າງເງື່ອນໄຂໃຫ້ສິນຄ້າກະສິກຳ, ສິນທະເລຂອງ ຫວຽດນາມເຂົ້າສູ່ຕະຫຼາດສອງປະເທດ ດັ່ງກ່າວ.
ທັງສອງປະເທດລ້ວນແຕ່ປາດຖະໜາຢາກຊຸກຍູ້ການຮ່ວມມືດ້ານປ້ອງກັນຊາດ-ປ້ອງກັນຄວາມສະຫງົບກັບ ຫວຽດນາມ, ໄດ້ຕົກລົງກັບ ຫວຽດນາມໃນຫຼາຍຂົງເຂດທີ່ລະອຽດຄື: ສືບຕໍ່ຊ່ວຍເຫຼືອ ຫວຽດນາມຢ່າງຕັ້ງໜ້າ ໃນການກໍ່ສ້າງຊັບພະຍາ ກອນມະນຸດດ້ານພາສາ ອັງກິດ ແລະລົງເລິກຂະແໜງການ, ຍົກສູງຄວາມສາມາດໃນການເຂົ້າຮ່ວມເຄື່ອນໄຫວຮັກສາສັນຕິພາບຂອງສະຫະປະຊາຊາດ, ຄວາມສາມາດປະຕິບັດກົດໝາຍໃນເຂດໜ້ານໍ້າທະເລ, ກູ້ໄພໃນກຳປັ່ນດຳນ້ຳ, ເກັບກູ້ລະເບີດບໍ່ທັນແຕກຕົກຄ້າງໃນປາງສົງຄາມ, ເປີດກວ້າງການ ຮ່ວມມືໃນການຕ້ານ, ສະກັດກັ້ນອາດຊະຍາກຳຂ້າມຊາດ, ອາດຊະຍາກຳເຕັກໂນໂລຢີຊັ້ນສູງ, ຕ້ານການກໍ່ການຮ້າຍ, ຮັບປະກັນຄວາມສະຫງົບຄວາມປອດໄພຂອງເຄືອຂ່າຍອິນເຕີເນັດ. ທ່ານລັດຖະມົນຕີວ່າການກະຊວງປ້ອງກັນປະເທດ ນິວຊີແລນ ຈະມາຢ້ຽມ ຢາມ ຫວຽດນາມ ໃນປີນີ້.
ຄຽງຄູ່ກັບບັນດາບັນຫາລະດັບສອງຝ່າຍ, ສອງປະເທດກໍ່ເປັນເອກະພາບວ່າ ຈະສືບຕໍ່ເພີ່ມທະວີການພົວພັນຮ່ວມມື ແລະ ສົມທົບເປັນຢ່າງດີກັບ ຫວຽດນາມ ໃນເວທີຫລາຍຝ່າຍ,ຫລາຍຂົງເຂດ ແລະ ສາກົນ; ສະໜັບ ສະໜູນ ແລະ ຊ່ວຍເຫຼືອເຊິ່ງກັນ ແລະ ກັນໃນການເຈລະຈາ ແລະ ປະຕິບັດສັນຍາຄູ່ຮ່ວມມືເສດຖະກິດຮອບດ້ານໃນພາກພື້ນ (RCEP), ສັນຍາຄູ່ຮ່ວມມືຂ້າມປາຊີຟິກ, ສັນຍາຄູ່ຮ່ວມມືຂ້າມປາຊີຟິກ (TPP).
ການນຳສອງປະເທດໄດ້ເປັນເອກະພາບກັບ ຫວຽດນາມ ຕໍ່ຄວາມຮຽກຮ້ອງຕ້ອງການທີ່ຈຳເປັນຂອງການຮັກສາສັນຕິພາບ, ຄວາມສະຫງົບປອດໄພຢູ່ອາຊີ-ປາຊີຟິກ, ຢຶນຢັນຄວາມສຳຄັນຂອງການຮັບປະກັນສັນຕິພາບ, ສະຖຽນລະພາບ, ຄວາມສະຫງົບ, ປອດໄພ, ເສລີພາບດ້ານການຂົນສົ່ງທາງທະເລ, ທາງອາກາດຢູ່ທະເລຕາເວັນອອກ, ບໍ່ນາບຂູ່ ຫລື ນຳໃຊ້ກຳລັງອາວຸດ, ແກ້ໄຂກໍລະນີພິພາດບົນທະເລຕາມກົດໝາຍສາກົນ, ໃນນັ້ນ ມີສົນທິສັນຍາ ສະຫະປະຊາຊາດ ວ່າດ້ວຍກົດໝາຍທະເລປີ 1982.
ປະຕິບັດໂດຍ: VNA/VNP